Iowa

An Iowa () usá nga estado ha Butnga-Katundan nga Estados Unidos, ginsasapitan han Salog Mississippi ha sidlangan ngan han Salog Missouri ngan Salog Big Sioux ha katundan. Ginsasapitán iní hin unom nga mga estado: Wisconsin ha dumagsaan, Illinois ha sidlangan ngan timugan, Missouri ha salatan, Nebraska ha katundan, South Dakota ha kanawayan, ngan Minnesota ha amihan.

Ha kolonyal nga mga panahon, an Iowa kabahin han Franses nga Louisiana ngan Espanyol nga Louisiana; an bandira han estado ginsubad han bandira han Fransya. Katapos han Pagpalit han Louisiana, gintukod hin mga tawo an batakan hin ekonomiya nga nahibase hin pag-uma ha kamutngaan han Paha hin Mais.

Ha urhe nga katunga han ika-20 nga gatostuig, an ekonomiya hin agrikultura han Iowa naghimo hin pagbalhin ngadto hin diversified nga ekonomiya hin abansado nga manufacturing, pagproseso, mga serbisyo hin panalapi, teknolohiya hin impormasyon, bioteknolohiya, ngan produksyon hin lunghaw nga enerhiya. 
An Iowa amo an ika-26 nga gihaluagi ha langyab hin katunaan ngan an ika-30 nga gidamoi hin molupyo han 50 nga mga estado han Estados Unidos. An pamunuan o kapital nga syudad, gidamoi hin molupyo, ngan gidakoi nga metropolitano nga langyab nga nahamutang hin bug-os ha sakob han estado Des Moines. Mayda bahin han darudako nga metropolitano nga langyab han Omaha, Nebraska nga naabot hin tulo nga mga condado han habagatan nga Iowa. Gintalaan an Iowa nga usá han mga pinaka diri-delikado nga mga estado nga ukyan.

Etimolohiya

Ginkuha an ngaran han Iowa tikang han Ioway nga katawhan, usá hin damo nga mga Tuminongnong nga mga Amerikano nga mga tribo nga nangukoy dida han estado han panahon han Europeo nga pagkolonisar.

Mga pinambasaran

 
Mga Estado han Estados Unidos